《窦灌行》
明代·王樵

窦灌守穷交，意气相引重。岂知种瓜人，不作东陵梦。

生平百战心，轻为一朝用。东邻车马阗，西邻箫鼓唝。

无嗔亲戚往，自忍鱼鳅弄。北溟云涛兴，不由汝操纵。

作者简介：（1521—1599）镇江府金坛人，字明远。嘉靖二十六年进士。授行人。历刑部员外郎，著《读律私笺》，甚精核。万历初，张居正知其能，任为浙江佥事，擢尚宝卿。以请勿罪反对居正夺情视事之言官，忤居正，出为南京鸿胪卿，旋罢。后再起至右都御史。有《方麓居士集》。